**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 5383-E.03.02.-154795/14-2016**

**Датум: 16.06.2016.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0199/2016 (521/2016, 595/2016), за набавку Услуге чишћења замазућених и зауљених површина – ТЕНТ, на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:** У конкурсној документацији на страни 20 у делу Технички капацитет, захтевате да потенцијални понуђач има у власништву или закупу следећу опрему и уређаје: средства механизације – најмање једну аутоцистерну са пумпом од 600 бара. Да ли је у питању грешка у конкурсној документацији обзиром да таква цистерна не постоји већ искључиво аутоцистерна са пунпом од 150-250 бара. Са друге стране постоје пумпе високог притиска које су самосталне – мобилне од 300-1000 бара?

**ОДГОВОР 1:** Наручилац је извршио измену конкурсне документације по указаној примедби од стране другог потенцијланог понуђача. Одговор и измену конкурсне документације можете принаћи на порталу јавних набавки и интернет страни наручиоца.

**ПИТАЊЕ 2:** Да ли је у обрасцу структуре цене под такама 5, 8, 9 и 11 дошло је до грешке у јединицама мере обзиром да се опасан отпад мора изразити тежински, прање и чишћење се мора изразизи у м2, пумпа високог притиска ради по часу или м2?

**ОДГОВОР 2:** Наручилац ће изменити Конкурсну документацију у делу 7 . ОБРАСЦИ, Образац 2. – Образас структуре цене за ставке 5, 8, 9 и 11 у делу јединица мере.

Мења се и гласи:

|  |  |  |  |
| --- | --- | --- | --- |
| **5.** | Збрињавање отпада насталог након чишћења (обавезна достава документа о кретању отпада у законском року) | **кг** | **25 000** |
| **8.** | Механичко (ручно чишћење) уклањање наслага и талога мазута | **м2** | **700** |
| **9.** | Дегазација хемијским средством, прање, испирање, просушивање и брисање | **м2** | **700** |
| **11.** | Ангажовање пумпе високог притиска од 600 бар. са руковаоцем и горивом за чишћење наслага мазута | **м2** | **200** |

**ПИТАЊЕ 3:** Oбзиром да БОН-ЈН за 2015. год. још увек није доступан на сајту АПР, можемо ли као доказ доставити биланс стања и биланс успеха за 2015. год.?

**ОДГОВОР 3:** Може.

**ПИТАЊЕ 4:** Молимо Вас за појашњење у конкурсној  документацији Услуге чишћења замазућених и зауљених површина – Тент, услов за учешће је “**Дозвола за третман отпада на локацији оператера”** из ког разлога је наведена дозвола искључиво услов и зашто није дата могућност учешћа и оператера који поседују дозволу за складиште опасног отпада (обзиром да поменута дозвола је регулисана такође Законом о управљању отпадом)?

**ОДГОВОР 4:** Наручилац ће изменити Конкурсну документацију у делу 4. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. и 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА, Тачка 5. – да има важећу дозволу надлежног органа за обављање делатности која је предмет јавне набавке.

Мења се и гласи:

-да има важећу дозволу надлежног органа за обављање делатности која је предмет јавне набавке

**Услов:**

1. Дозвола за сакупљање и транспорт предметног отпада издата од стране Министарства пољопривреде и заштите животне средине, која садржи индексне бројеве отпада (13 07 01\* и/или 13 07 03\*) који могу настати приликом наведеног чишћења

2. Дозволу за третман отпада на локацији оператера **или** Дозволу за третман отпада у мобилном постројењу (уз коју се прилаже и локацијска дозвола за наведено постројење, јер је Наручиоцу битно да се третман отпада врши ван његовог круга) **или** Дозволу за складиштење отпада које садрже индексне бројеве отпада (13 07 01\* и/или 13 07 03\*) издате од стране Министарства пољопривреде и заштите животне средине или АП (уколико се ради о оператеру са територије АП Војводина)

**Доказ:**

1. Важећа Дозвола за сакупљање и транспорт отпада, издата од стране Министарства пољопривреде и заштите животне средине, која садржи индексне бројеве отпада (13 07 01\* и/или 13 07 03\*) који могу настати приликом наведеног чишћења

2. Важећа Дозволa за третман отпада на локацији оператера **или** Дозволa за третман отпада у мобилном постројењу (уз коју се прилаже и локацијска дозвола за наведено постројење, јер је Наручиоцу битно да се третман отпада врши ван његовог круга) **или** Дозволa за складиштење отпада које садрже индексне бројеве отпада (13 07 01\* и/или 13 07 03\*) издате од стране Министарства пољопривреде и заштите животне средине или АП (уколико се ради о оператеру са територије АП Војводина).

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца